ಹದಿನಾರು ವರ್ಷದ,ಹಾಡುಗಾರ ಮತ್ತು ಗಿಟಾರ್ ವಾದಕ ಜಾನ್ ಲೆನನ್, ಲಿವರ್ ಪೂಲ್ ಶಾಲೆಯ ಗೆಳೆಯರೊಂದಿಗೆ ಕೂಡಿಕೊಂಡು 1957 ಮಾರ್ಚ್ ನಲ್ಲಿ ಒಂದು ಜಾನಪದ ನೃತ್ಯದ ದಿ ಕ್ವೆರ್ರಿಮೆನ್ ತಂಡವನ್ನು ರಚಿಸಿದರು. ಆ ವರ್ಷದ ಜುಲೈನಲ್ಲಿ ಹದಿನೈದು ವರ್ಷ ವಯಸ್ಸಿನ ಪಾಲ್ ಮಿಕಾರ್ಟ್ನಿ ಮತ್ತು ಲೆನನ್ ಅವರ ಭೆಟ್ಟಿಯ ನಂತರ, ಪಾಲ್ ಅವರು ಗಿಟಾರ್ ವಾದಕರಾಗಿ ತಂಡದಲ್ಲಿ ಸೇರ್ಪಡೆಯಾದರು. ಯಾವಾಗ ಮಿಕಾರ್ಟ್ನಿ ಹದಿನಾಲ್ಕು ವರ್ಷದ ಜಾರ್ಜ್ ಹ್ಯಾರ್ರಿಸನ್ ಅವರನ್ನು ನಂತರದ ಫೆಬ್ರುವರಿಯಲ್ಲಿ ತಂಡ ವಿಕ್ಷಿಸಲು ಕರೆದರೋ, ಅವರೂ ಮುಖ್ಯ ಗಿಟಾರ್ ವಾದಕರಾಗಿ ತಂಡವನ್ನು ಪ್ರವೇಶಿಸಿದರು. 1960 ರಲ್ಲಿ ಲೆನೆನ್ ಅವರ ಶಾಲಾ ಗೆಳೆಯರು ಈ ತಂಡವನ್ನು ತೊರೆದರು,ಲೆನನ್ ಅವರು ಲಿವರ್ ಪೂಲ್ ಕಾಲೇಜ್ ಆಫ್ ಆರ್ಟ್ ನಲ್ಲಿ ತಮ್ಮ ಓದನ್ನು ಮುಂದುವರೆಸಿದರು ಮತ್ತು ಈ ಮೂರು ಗಿಟಾರ್ ವಾದಕರು ಯಾವಗಲಾದರು ಡ್ರಮ್ ಬಾರಿಸುವವರು ಸಿಕ್ಕಾಗ ರಾಕ್ ಎಂಡ್ ರೋಲ್ ನುಡಿಸುತ್ತಿದ್ದರು. ಲೆನನ್ ಅವರ ಒಡನಾಡಿ ವಿದ್ಯಾರ್ಥಿ ಸ್ಟೂರ್ಟ್ ಸಟ್ ಕ್ಲಿಫೆ,ಬಡ್ಡಿ ಹೋಲಿ ಮತ್ತು ದಿ ಕ್ರಿಕೆಟ್ಸ್ ಅವರಿಗೆ ಕಾಣಿಕೆಯಾಗಿ "ದಿ ಬೀಟಲ್ಸ್" ಎಂದು ತಂಡದ ಹೆಸರನ್ನು ಬದಲಾಯಿಸಲು ಸೂಚಿಸಿದರು ಮತ್ತು ವರ್ಷದ ಮೊದಲ ಕೆಲವು ತಿಂಗಳು "ದಿ ಬೀಟಲ್ಸ್" ಎಂದು ಕರೆಸಿಕೊಂಡರು. "ಜಾನಿ ಎಂಡ್ ದಿ ಮೂನ್ ಡಾಗ್ಸ್","ಲಾಂಗ್ ಜಾನ್ ಎಂಡ್ ದಿ ಬೀಟಲ್ಸ್" ಮತ್ತು "ದಿ ಸಿಲ್ವರ್ ಬೀಟಲ್ಸ್", ಎಂಬ ಹಲವಾರು ಹೆಸರುಗಳನ್ನು ಪ್ರಯತ್ನಿಸಿದ ನಂತರ ಕೊನೆಯಲ್ಲಿ ಈ ತಂಡವು "ದಿ ಬೀಟಲ್ಸ್" ಎಂದು ಅಗಸ್ಟ್ ನಲ್ಲಿ ಅಂತಿಮ ಹೆಸರನ್ನು ಪಡೆಯಿತು. ಈ ತಂಡದ ಅನಧಿಕೃತ ಮ್ಯಾನೇಜರ್ ಅಲನ್ ವಿಲಿಯಮ್ಸ್ ಜರ್ಮನಿಯ ಹ್ಯಾಂಬರ್ಗ್ ನಲ್ಲಿ ಇವರ ಖಾಯಮ್ ವಾದ್ಯಗೋಷ್ಠಿ ಏರ್ಪಡಿಸುವ ವ್ಯವಸ್ಥೆ ಮಾಡಿದಾಗ, ಸ್ಥಿರ ಡ್ರಮ್ ವಾದಕನ ಕೊರತೆಯನ್ನು ಈ ತಂಡ ಅನುಭವಿಸಿತು. ಅಗಸ್ಟ್ ಅಂತ್ಯದ ಒಳಗೆ ಇವರು ಹಲವರನ್ನು ಪರೀಕ್ಷಿಸಿ ಒಬ್ಬ ಡ್ರಮ್ ವಾದಕ ಪೀಟ್ ಬೆಸ್ಟ್, ಅವರನ್ನು ಆಯ್ದುಕೊಂಡರು, ನಾಲ್ಕು ದಿನಗಳ ನಂತರ ಈ ಐದು ಜನರ ತಂಡ ಹ್ಯಾಂಬರ್ಗ್ ಗೆ ಪ್ರಯಾಣ ಬೆಳೆಸಿತು, ಫೇರ್ ಗ್ರೌಂಡ್ ಶೋ ಮ್ಯಾನ್ ಬ್ರೂನೋ ಕಾಸ್ಚಿಮೈಡರ್ ಅವರೊಂದಿಗೆ ೪೮ ರಾತ್ರಿಗಳ ವಾದ್ಯಗೋಷ್ಠಿಗೆ ಒಪ್ಪಂದ ಮಾಡಿಕೊಂಡರು. ಆ ದಿನಗಳಲ್ಲಿ ಹ್ಯಾಂಬರ್ಗ್ ರಾಕ್ ಎಂಡ್ ರೋಲ್ ಮ್ಯುಸಿಕ್ ಕ್ಲಬ್ ಗಳನ್ನು ಹೊಂದಿರಲಿಲ್ಲ. ಇದು ಕೇವಲ ಸ್ಟ್ರೈಪ್ ಕ್ಲಬ್ ಗಳನ್ನು ಹೊಂದಿತ್ತು ಎಂದು ಜೀವನಚರಿತ್ರಾಕಾರ ಫಿಲಿಪ್ ನಾರ್ಮನ್ ಹೇಳುತ್ತಾರೆ.

ಆಗಸ್ಟ್ 196ರಂದು ಕೇವಲ ಹದಿನೇಳು ವರ್ಷದವನಿದ್ದ ಹ್ಯಾರಿಸನ್‌ ಜರ್ಮನ್‌ನ ಅಧಿಕಾರಿಗಳಿಗೆ ತನ್ನ ವಯಸ್ಸಿನ ಬಗ್ಗೆ ಸುಳ್ಳು ಹೇಳುವ ಮೂಲಕ ಹ್ಯಾಮ್‌ಬರ್ಗ್‌ನಲ್ಲಿಯೇ ಉಳಿದುಕೊಳ್ಳಲು ಅನುಮತಿ ಪಡೆದನು. ಮೊದಲು ಇಂದಿರಾ ಕ್ಲಬ್‌ನಲ್ಲಿ ದಿ ಬೀಟಲ್ಸ್ ಅನ್ನು ಪ್ರಾರಂಭಿಸಲಾಯಿತು. ವಿಪರೀತ ಗದ್ದಲದ ಕಾರಣ ನೀಡಿ ಇಂದಿರಾವನ್ನು ಮುಚ್ಚಿದಾಗ ಕೋಶ್ಚ್‌ಮೈಡರ್ ಅದನ್ನು ಕೈಸರ್‌ಕೆಲ್ಲರ್‌ಗೆ ಅಕ್ಟೊಬರ್‌ನಲ್ಲಿ ಸ್ಥಳಾಂತರಿಸಿದನು. ತಮ್ಮ ಎದುರಾಳಿ ಟಾಪ್‌ ಟೆನ್‌ ಕ್ಲಬ್‌ನಲ್ಲಿ ಪ್ರದರ್ಶನ ನೀಡುವ ಮೂಲಕ ಈ ಮೊದಲೆ ಆಗಿದ್ದ ಒಪ್ಪಂದವನ್ನು ಮುರಿದ ಕಾರಣ ಕೊಶ್ಚ್‌ಮೈಡರ್ ಅಪ್ರಾಪ್ತ ವಯಸ್ಕನಾದ ಹ್ಯಾರಿಸನ್‌ ಬಗ್ಗೆ ಅದಿಕಾರಿಗಳಿಗೆ ದೂರು ನೀಡುವ ಮೂಲಕ ನವೆಂಬರ್‌ನಲ್ಲಿ ಅವನ ಗಡಿಪಾರು ಆಗುವುದಕ್ಕೆ ಕಾರಣನಾಗುತ್ತಾನೆ. ಮ್ಯಾಕ್‌ಕರ್ಟ್ನಿ ಮತ್ತು ಬೆಸ್ಟ್‌ ಅವರನ್ನು ತಮ್ಮ ಕೋಣೆಯಲ್ಲಿ ಕಾಂಡೊಮ್‌ ಪ್ಯಾಕೇಟ್‌ಗಳಿಗೆ ಬೆಂಕಿ ಹಚ್ಚಿ ದಾಂದಲೆ ಎಬ್ಬಿಸಿದ್ದರಿಂದ ಬಂಧಿಸಲಾಯಿತು ಮತ್ತು ಅವರನ್ನೂ ಕೂಡ ಗಡಿಪಾರು ಮಾಡಲಾಯಿತು. 
ಲೆನನ್‌‍ ಡಿಸೆಂಬರ್ ಮಧ್ಯದಲ್ಲಿ ಲಿವರ‍್ಫೂಲ್‌ಗೆ ವಾಪಸ್‌ ಬಂದರು ಆದರೆ ಸಟ್‌ಕ್ಲಿಫ್ಫೆ ಹ್ಯಾಮ್‌ಬರ್ಗ್‌‍ನಲ್ಲೇ ಅವನ ಹೊಸ ಸಂಗಾತಿ ಆಸ್ಟ್ರೀಡ್‌ ಕಿರ್ಶ್ಚರ್‌‍ ಜೊತೆ ಮತ್ತೊಂದು ತಿಂಗಳು ಇದ್ದನು. ಕಿರ್ಶ್ಚರ್ ಮೊದಲ ವೃತ್ತಿಪರ ಛಾಯಾಚಿತ್ರಗಳನ್ನು ಆ ಸಮಯದಲ್ಲಿ ತೆಗೆಸಿಕೊಂಡಳು ಮತ್ತು ಸಟ್‌ಕ್ಲಿಫ್‌ನ ಕೂದಲನ್ನು ಆಗಿನ ಅಸ್ತಿತ್ವವಾದಿಗಳು ಬಿಡುತ್ತಿದ್ದ ರೀತಿಯಲ್ಲಿ ಬದಲಾಯಿಸಿದಳು. ಇದೇ ಕೂದಲ ವಿನ್ಯಾಸವನ್ನು ಮುಂದೆ ಬೀಟ್ಲ್ಸ್‌ ತಂಡದವರು ಮಾಡಿಸಿಕೊಂಡರು.

ಮುಂದಿನ ಎರಡು ವರ್ಷಗಳಲ್ಲಿ ಬೀಟಲ್ಸ್ ತಂಡವು ಹ್ಯಾಮ್‌ಬರ್ಗ್‌ನಲ್ಲಿಯೇ ವಾಸ್ತ್ಯವ್ಯ ಹೂಡಿತು. ಇಡೀರಾತ್ರಿಯ ಪ್ರದರ್ಶನವನ್ನು ನೀಡುವ ಸಲುವಾಗಿ ಅವರು ಪ್ರೆಲ್ಯೂಡಿನ್‌ ಮಾತ್ರೆಯನ್ನು ತೆಗೆದುಕೊಳ್ಳುವ ಮೂಲಕ ಸ್ಪೂರ್ತಿ ಪಡೆಯುತ್ತಿದ್ದರು. 1961ರ ಆರಂಭದಲ್ಲಿ ಸಟ್‍ಕ್ಲಿಫ್ ಈ ತಂಡವನ್ನು ಬಿಡುವ ನಿರ್ಧಾರ ಮಾಡುತ್ತಾನೆ ಹಾಗೂ ಜರ್ಮನಿಯಲ್ಲಿ ತನ್ನ ಕಲೆಯ ಅಭ್ಯಾಸವನ್ನು ಮುಂದುವರೆಸುತ್ತಾನೆ, ಆದ್ದರಿಂದ ಮ್ಯಾಕ್‌ಕರ್ಟ್ನಿ ಗಿಟಾರ್ ನುಡಿಸುವ ಕಾರ್ಯ ಕೈಗೆತ್ತಿಕೊಳ್ಳುತ್ತಾನೆ. ಜರ್ಮನ್‌ ನಿರ್ಮಾಪಕ ಬರ್ಟ್‌ ಕ್ಯಾಂಫರ್ಟ್ ಇವರ ಜೊತೆ ಒಪ್ಪಂದವನ್ನು ಮಾಡಿಕೊಳ್ಳುವ ಮೂಲಕ ಈಗಿನ ಫೋರ್‌ ಪೀಸ್‌ ರೀತಿಯಲ್ಲಿ ಟೋನಿ ಶೆರಿಡನ್‌ನ ಹಿನ್ನೆಲೆ ತಂಡವಾಗಿ ಸರಣಿ ಮುದ್ರಣದಲ್ಲಿ ಕಾರ್ಯನಿರ್ವಹಿಸಲು ಕೇಳಿಕೊಳ್ಳುತ್ತಾನೆ. ಜ್ಞಾಪಕಾರ್ಥವಾಗಿ "ಟೋನಿ ಶೆರಿಡನ್‌ ಅಂಡ್‌ ದಿ ಬೀಟ್‌ ಬ್ರದರ್ಸ್‌", ತಮ್ಮದೇ "ಮೈ ಬೋನಿ" ಆಲ್ಬಮ್‌ಗಳನ್ನು ಮುದ್ರಿಸಿಕೊಳ್ಳಲಾಯಿತು ಮತ್ತು ನಾಲ್ಕು ತಿಂಗಳ ನಂತರದಲ್ಲಿ ಜೂನ್‌ನಲ್ಲಿ ಬಿಡುಗಡೆಮಾಡಲಾಯಿತು. ಇದು "ಮ್ಯೂಸಿಕ್‌ ಮಾರ್ಟ್‌" ಪಟ್ಟಿಯಲ್ಲಿ 32ನೇ ಸ್ಥಾನವನ್ನು ಪಡೆದುಕೊಂಡಿತು. ದಿ ಬೀಟ್ಲ್ಸ್‌ ತಂಡವು ಲಿವರ್‌ಫೂಲ್‌ನಲ್ಲಿ ಹೆಚ್ಚಿನ ಜನಪ್ರಿಯತೆಯನ್ನು ಗಳಿಸಿಕೊಂಡಿತು. ತಂಡವು ಯಾವತ್ತೂ ಪ್ರದರ್ಶನ ನೀಡುತ್ತಿದ್ದ ದಿ ಕಾರ್ವೆನ್‌ ಕ್ಲಬ್‌ನಲ್ಲಿ ಸ್ಥಳೀಯ ಸಂಗೀತ ಮುದ್ರಣ ಸ್ಟುಡಿಯೋದ ಮಾಲಿಕ ಮತ್ತು ಅಂಕಣಕಾರ ಬ್ರೀಯಾನ್‌ ಎಪ್ಸ್‌ಟೈನ್‌ ಅವರನ್ನು ಬೇಟಿಯಾಗುತ್ತಾರೆ. 1962ರಲ್ಲಿ ತಂಡವು ಎಪ್ಸ್ಟೈನ್‌ ಅನ್ನು ನೇಮಕಮಾಡಿಕೊಂಡನಂತರ ಕ್ಯಾಂಫರ್ಟ್ ಜರ್ಮನ್‌ ಮುದ್ರಣ ಒಪ್ಪಂದದಿಂದ ಬಿಡುಗಡೆಗೊಳಿಸುತ್ತಾನೆ. ಡೆಕ್ಕಾ ರೆಕಾರ್ಡ್ಸ್‌ ಕಂಪೆನಿಯು ತಂಡವನ್ನು "ಗಿಟಾರ್‌ ತಂಡವು ಸರಿಯಾದ ಪ್ರದರ್ಶನ ನೀಡುತ್ತಿಲ್ಲ ಮಾನ್ಯ್ ಎಪ್ಸ್ಟಿನ್‌ ಅವರೇ" ಎಂದು ಟೀಕಿಸುವ ಮೂಲಕ ಹೊರಹಾಕಿದಾಗ ನಿರ್ಮಾಪಕ ಜಾರ್ಜ್‌ ಮಾರ್ಟಿನ್‌ ತಂಡವನ್ನು ಇಎಮ್‌ಐ ಪಾರ್ಲಾಫೋನ್‌ ಕಂಪೆನಿಗೆ ಒಪ್ಪಂದ ಮಾಡಿಸಿಕೊಳ್ಳುತ್ತಾನೆ. ಪುನಃ ಹ್ಯಾಮ್‌ಬರ್ಗ್‌ಗೆ ಏಪ್ರಿಲ್‌ನಲ್ಲಿ ಬಂದಾಗ ದುಃಖದಾಯಕ ಸಂಗತಿಯೊಂದು ಇವರನ್ನು ಸ್ವಾಗತಿಸಿತು. ವಿಮಾನ ನಿಲ್ದಾಣದಲ್ಲಿ ಭೇಟಿಯಾದ ದುಃಖಿತನಾಗಿದ್ದ ಕಿರ್ಶ್ಚರ್‌ ಮೆದುಳು ರಕ್ತಸ್ರಾವದಿಂದಾಗಿ ಸಟ್‌ಕ್ಲಿಫ್‌ ತೀರಿಕೊಂಡಿದ್ದನ್ನು ತಿಳಿಸುತ್ತಾನೆ. 

ಲಂಡನ್‌ನಲ್ಲಿ ಜೂನ್‌ 1962ರಲ್ಲಿ ಈ ತಂಡವು ಮಾರ್ಟಿನ್‌ ನಿರ್ದೇಶನದಲ್ಲಿ ಮೊದಲ ಮುದ್ರಣವನ್ನು ಅಬೇ ರೋಡ್‌ ಸ್ಟುಡಿಯೋದಲ್ಲಿ ಕೈಗೊಂಡಿತು. ಮಾರ್ಟಿನ್‌ನು ಎಪ್ಸ್ಟ್‌ನ್‌ಗೆ ಬೆಸ್ಟ್‌ನು ಡ್ರಮ್‌ ನುಡಿಸುವ ಕುರಿತು ದೂರು ನೀಡುತ್ತಾ ತಂಡವು ಆ ಮುದ್ರಣಕ್ಕೆ ಸೆಷನ್‌ ಡ್ರಮ್ಮರ್‌ನನ್ನು ಬಳಸಲು ಸಲಹೆ ನೀಡುತ್ತಾನೆ. ಬೆಸ್ಟ್‌ನ ಬದಲಾಗಿ ರಿಂಗೋ ಸ್ಟಾರ್ ಅನ್ನು ಬಳಸಿಕೊಳ್ಳಲಾಗುತ್ತದೆ. ಸ್ಟಾರ್‌ನು ಬಿಟ್ಲ್ಸ್‌ ತಂಡವನ್ನು ಸೇರಿಕೊಳ್ಳುವ ಸಲುವಾಗಿ ರೋರಿ ಸ್ಟೋರ್ಮ್‌ ಮತ್ತು ಹರ್ರಿಕೇನ್‌ ತಂಡವನ್ನು ತೊರೆದಿದ್ದ. ಅಲ್ಲದೇ ಬೆಸ್ಟ್ಟ್ ಅನಾರೋಗ್ಯಕ್ಕೀಡಾದ ಸಮಯದಲ್ಲಿ ಆಗಾಗ ಬೀಟ್ಲ್ಸ್‌ ತಂಡದಲ್ಲಿ ಡ್ರಮ್ಮ ನುಡಿಸುವವನಾಗಿ ಕಾರ್ಯ ನಿರ್ವಹಿಸಿದ್ದ. ಅಲ್ಲದೆ ಮಾರ್ಟಿನ್‌ ಸೆಷನ್‌ ಡ್ರಮ್‌ ವಾಧ್ಯಕಾರ ಆ‍ಯ್‌೦ಡಿ ವೈಟ್‌ನನ್ನು ಒಂದು ಸೆಷನ್‌ಗೆ ನೇಮಿಸಿಕೊಂಡಿದ್ದ. ವೈಟ್‌ "ಲವ್‌ ಮಿ ಡು" ಮತ್ತು "ಪಿ.ಎಸ್‌.ಐ ಲವ್‌ ಯೂ" ಗೀತೆಗಳಿಗೆ ಡ್ರಮ್‌ ನುಡಿಸಿದ್ದ. ಅಕ್ಟೋಬರ್‌ನಲ್ಲಿ ಬಿಡುಗಡೆಯಾದ "ಲವ್‌ ಮಿ ಡು" ಆಲ್ಬಮ್‌ ಯುಕೆಯ ಪ್ರಮುಖ 20 ಗೀತೆಗಳಲ್ಲಿ ಒಂದಾಗಿ ಜನಪ್ರಿಯತೆ ಗಳಿಸಿತು. ಅಲ್ಲದೆ ಈ ಪಟ್ಟಿಯಲ್ಲಿ ಹದಿನೇಳನೇ ಸ್ಥಾನಕ್ಕೂ ಬಡ್ತಿ ಪಡೆದಿತ್ತು. ನವೆಂಬರ್‌ನ ಸ್ಟುಡಿಯೋ ಮುದ್ರಣದ ನಂತರ ಅವರ ಎರಡನೇ ಸ್ವಂತ ಆಲ್ಬಮ್‌ ಯಾವುದಿರಬಹುದು ಎಂಬುದನ್ನು ಸ್ಥಳೀಯ ಟಿವಿ ವಾಹಿನಿಯ ಸುದ್ದಿ ಕಾರ್ಯಕ್ರಮ "ಪೀಪಲ್‌ ಅಂಡ್‌ ಪ್ಲೇಸಸ್‌" ನಲ್ಲಿ ತಂಡವು ನೀಡಿದ ನೇರಪ್ರಸಾರದಲ್ಲಿ ಪ್ರದರ್ಶಿಸಿದ "ಪ್ಲೀಸ್‌ ಪ್ಲೀಸ್‌ ಮಿ" ಗೀತೆಯು ವಿಶದಪಡಿಸಿತು.

ತಂಡವು ಅವರ ಕೊನೆಯ ಹ್ಯಾಮ್‌ಬರ್ಗ್‌ ಕಾರ್ಯಕ್ರಮವನ್ನು ಡಿಸೆಂಬರ್ 1962ರಲ್ಲಿ ಕೊನೆಗೊಳಿಸಿತು. ಅಷ್ಟರಲ್ಲೇ ಅದು ಒಂದು ಸಂಪೂರ್ಣ ಸಂಗೀತ ತಂಡವಾಗಿ ಮಾರ್ಪಟ್ಟಿತ್ತು ಎಲ್ಲ ನಾಲ್ಕೂ ಸದಸ್ಯರೂ ದ್ವನಿಯನ್ನೂ ನೀಡುತ್ತಿದ್ದರು.ಆದರೇ ಸ್ಟಾರ್ ಮಾತ್ರ ಕೆಲವೊಮ್ಮೆ ಪ್ರಾರಂಭದಲ್ಲಿ ಮಾತ್ರ ಹಾಡುತ್ತಿದ್ದ. ಲೆನನ್‌ ಮತ್ತು ಮ್ಯಾಕ್‌ಕರ್ಟ್ನಿ ಜೊತೆಯಾಗಿ ಅತ್ಯುತ್ತಮ ಸಾಹಿತ್ಯ ನೀಡಲು ಪ್ರಾರಂಭಿಸಿದರು; ತಂಡದ ಯಶಸ್ಸು ಹೆಚ್ಚಾದಂತೆ, ಅಲ್ಲದೆ ಅವರ ಜೋಡಿ ಜನಪ್ರಿಯತೆ ಗಳಿಸುತ್ತಿದ್ದಂತೆ ಹ್ಯಾರಿಸನ್‌‌ನ ಪ್ರತಿಭೆಯನ್ನು ಕೇವಲ ಹಾಡುಗಾರಿಕೆಗೆ ಮೀಸಲಾಗಿಸಿತು. ಎಪ್ಸ್ಟನ್‌, ಬೀಟ್ಲ್ಸ್‌ ತಂಡದಲ್ಲಿದ್ದ ವಾಣಿಜ್ಯಾತ್ಮಕ ಪ್ರತಿಭೆಯನ್ನು ಗುರುತಿಸಿ ಅವರನ್ನು ಹೆಚ್ಚಿನ ವೃತ್ತಿಪರತೆಯನ್ನು ಮೈಗೂಡಿಸಿಕೊಂಡು ಪ್ರದರ್ಶನವನ್ನು ನೀಡುವಂತೆ ಪ್ರೋತ್ಸಾಹಿಸುತ್ತಾನೆ. ಲೆನನ್‌ ತಮ್ಮ ಮುಖ್ಯಸ್ಥ "ನೋಡಿ ನಿಜವಾಗಲೂ ನಿಮಗೆ ಇನ್ನೂ ಹೆಚ್ಚಿನದನ್ನು ಈ ಕ್ಷೇತ್ರದಲ್ಲಿ ಸಾಧಿಸಬೇಕೆನ್ನುವ ಹಂಬಲ ಇದ್ದರೆ, ನೀವು ಬದಲಾಗಬೇಕು. ವೇದಿಕೆಯ ಮೇಲೆ ತಿನ್ನುವುದನ್ನು, ಆಣೆಮಾಡುವುದನ್ನು,ಧೂಮಪಾನ ಮಾಡುವುದನ್ನು ತ್ಯಜಿಸಬೇಕು" ಎಂದು ಹೇಳುತ್ತಿದ್ದುದನ್ನು ನೆನಪಿಸಿಕೊಳ್ಳುತ್ತಾನೆ. "ನಾವು ಹೇಗೆ ಬೇಕೋ ಹಾಗೆ ವೇದಿಕೆಯ ಹೊರಗೆ ಮತ್ತು ವೇದಿಕೆಯ ಆಚೆ ಹೇಗೆ ಬೇಕೋ ಹಾಗೆ ಬಟ್ಟೆಯನ್ನು ಧರಿಸುತ್ತಿದ್ದೆವು, ಅವರು ನಮಗೆ ಜೀನ್ಸ್‌ ಧರಿಸುವುದು ಅಷ್ಟು ಚೆನ್ನಾಗಿ ಕಾಣುವುದಿಲ್ಲ ಅಲ್ಲದೆ ನಾವು ಸರಿಯಾದ ಮೇಲಂಗಿಯನ್ನು ಧರಿಸಬೇಕು ಎಂದು ನೇರವಾಗಿ ಹೇಳುತ್ತಿರಲಿಲ್ಲ ಆದರೆ ತಕ್ಷಣ ಈ ಬದಲಾವಣೆಯನ್ನು ತರುವುದು ಅವರಿಗೆ ಇಷ್ಟವಿರಲಿಲ್ಲ. ಬಟ್ಟೆಯ ವಿಷಯವಿರಬಹುದು ಅಥವಾ ವೇದಿಕೆಯ ಮೇಲೆ ಕೋಳಿಯ ಮಾಂಸ ತಿನ್ನುವ ವಿಷಯ ಇರಬಹುದು ಅವರು ನಮಗೆ ನಮ್ಮದೇ ಆದ ಸ್ವಾತಂತ್ರ್ಯ ನೀಡಲು ಬಯಸಿದ್ದರು...ಒಳ್ಳೆಯದನ್ನು ಅರಿತು ಅದರ ಆಯ್ಕೆಯ ಸ್ವಾಂತತ್ರ್ಯ ನಮ್ಮದಾಗಿತ್ತು.

ರಚನೆ ಮತ್ತು ಮುಂಚಿನ ವರ್ಷಗಳು (1957–1962)
ಅಂತಿಮ ಪ್ರವಾಸದ ಮಹತ್ವದ ಘಟನೆಗಳು
ಪ್ರಭಾವಗಳು
ಸ್ಟುಡಿಯೋದಲ್ಲಿ